
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล

เรื่อง  รับสมัครคัดเลือกเพื่อแต่งตั้งพนักงานส่วนตำบลให้ดำรงตำแหน่งสูงขึ้น
สำหรับตำแหน่งผู้บริหารขององค์การบริหารส่วนตำบลกะหรอ
อำเภอนบพิตำ   จังหวัดนครศรีธรรมราช

*************************


ด้วยคณะกรรมการการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับสูงขึ้น สำหรับตำแหน่งผู้บริหารขององค์การบริหารส่วนตำบล จะดำเนินการคัดเลือกพนักงานส่วนตำบลเพื่อแต่งตั้งให้ดำรงสูงขึ้น สำหรับตำแหน่งหัวหน้าส่วนการคลัง (นักบริหารงานการคลัง) ระดับ 7 ขององค์การบริหารส่วนตำบลกะหรอ   อำเภอนบพิตำ  จังหวัดนครศรีธรรมราช  
 อาศัยอำนาจตามความข้อ 107  แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลและ     ฉบับแก้ไขเพิ่มเติม  ลงวันที่  29  ธันวาคม  2547  และคำสั่งองค์การบริหารส่วนตำบลกะหรอ  ที่  4/2552  ลงวันที่  8มกราคม  2552   เรื่อง  แต่งตั้งคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้น สำหรับตำแหน่งผู้บริหารขององค์การบริหารส่วนตำบล   จึงประกาศรับสมัครคัดเลือกพนักงานส่วนตำบลเพื่อให้ดำรงตำแหน่งสูงขึ้น  ดังนี้
1. ตำแหน่งที่จะดำเนินการคัดเลือก   จำนวน  1  ตำแหน่ง  คือ
ตำแหน่ง  หัวหน้าส่วนการคลัง (นักบริหารงานการคลัง ) ระดับ 7   องค์การบริหารส่วนตำบล   กะหรอ   อำเภอนบพิตำ  จังหวัดนครศรีธรรมราช 
2. หน้าที่ความรับผิดชอบ
ลักษณะงานที่ปฏิบัติและความรู้ความสามารถที่ต้องการ ตามผนวก ก 

3. คุณสมบัติของผู้มีสิทธิสมัครคัดเลือก
ผู้สมัครคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่จะแต่งตั้งในวันรับสมัคร ตามประกาศกำหนดการเลื่อนและแต่งตั้งพนักงานส่วนตำบล  ให้ดำรงตำแหน่งในระดับที่สูงขึ้น และมีคุณสมบัติของผู้มีสิทธิ์เข้ารับการคัดเลือกในตำแหน่งและตามคุณสมบัติ ดังนี้

3.1 มีคุณสมบัติเฉพาะตำแหน่งสำหรับตำแหน่งหัวหน้าส่วนการคลัง (นักบริหารงานการคลัง 7)

3.1.1 มีคุณสมบัติเฉพาะสำหรับตำแหน่งนักบริหารงานการคลัง 6 ตามข้อ 3.1 และ
3.1.2 ดำรงตำแหน่งหรือเคยดำรงตำแหน่งหัวหน้าส่วนการคลัง (นักบริหารงานการคลัง 6) หรือเจ้าหน้าที่บริหารงานการเงินและบัญชี 6)  หรือหัวหน้าฝ่าย (นักบริหารงานการคลัง 6 หรือ เจ้าหน้าที่บริหารงานการเงินและบัญชี 6) หรือที่ ก.อบต.เทียบเท่ามาแล้วไม่น้อยกว่า 2 ปี โดยจะต้องปฏิบัติราชการเกี่ยวกับงานบริหารงานการคลัง หรืองานอื่นที่เกี่ยวข้องมาแล้วไม่น้อยกว่า 1 ปี หรือ


        3.1.3 ดำรงตำแหน่งในระดับ 7ว  หรือ 7วช หรือที่ ก.อบต.เทียบเท่ามาแล้วไม่น้อยกว่า 4 ปี โดยจะต้องปฏิบัติราชการเกี่ยวกับงานด้านการคลัง หรือการเงินและบัญชี หรือการจัดเก็บรายได้ หรือการพัสดุ หรือการตรวจสอบภายในหรืองานบริหารงานคลังมาแล้วไม่น้อยกว่า  1  ปี


         3.1.4 ได้รับเงินเดือนไม่ต่ำกว่าขั้น   15,410.-  บาท  (ขั้นต่ำของระดับ 7)


4. การสมัครคัดเลือก และสถานที่รับสมัครคัดเลือก


  การสมัครคัดเลือก  ผู้ที่จะสมัครคัดเลือกต้องยื่นใบสมัครเข้ารับการคัดเลือกด้วยตนเอง ได้ที่สำนักงานปลัดองค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช   ตั้งแต่วันที่   27  มกราคม  2552  ถึงวันที่  19   กุมภาพันธ์  2552  ในวันและเวลาราชการ(เว้นวันหยุดราชการ) และสามารถสอบถามรายละเอียดได้ที่หมายเลขโทรศัพท์  0-7575-1100



5. เอกสารและหลักฐานที่ใช้ในการสมัคร


ผู้ประสงค์จะสมัครคัดเลือกฯ ให้ยื่นใบสมัครด้วยตนเองต่อเจ้าหน้าที่รับสมัครคัดเลือกพร้อมด้วยหลักฐาน ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับในวันสมัครดังต่อไปนี้


5.1 ใบสมัคร พร้อมรูปถ่ายชุดข้าราชการหน้าตรง ไม่สวมหมวกและไม่ใส่แว่นตาดำ ขนาด 1 นิ้ว จำนวน 2 รูป  ถ่ายครั้งเดียวกันไม่เกิน 6 เดือน ตามเอกสารหมายเลข 1



5.2  สำเนาบัตรประจำตัวเจ้าหน้าที่ของรัฐ(พนักงานส่วนตำบล) จำนวน 1 ฉบับ พร้อมรับรองสำเนา (ถ่ายด้านหน้าและด้านหลังของบัตรในใบเดียวกัน)


5.3  สำเนาบัตรประวัติพนักงานส่วนตำบลของผู้สมัครคัดเลือก   พร้อมรับรองสำเนาทุกหน้า      จำนวน 1 ชุด


5.4  ข้อมูลบุคคล ตามเอกสารหมายเลข 2  จำนวน  1 ชุด


5.5  หนังสือยินยอมจากผู้บังคับบัญชาต้นสังกัด อนุญาตให้สมัครเข้ารับการคัดเลือก จำนวน 1 ชุด 


5.6  ข้อเสนอเกี่ยวกับวิสัยทัศน์ ความยาวไม่น้อยกว่า 2 หน้ากระดาษ A4 และผลงานที่ประสบความสำเร็จ (ผนวก ข.) จำนวน 3 ผลงาน จำนวน 9 ชุด 


5.7 ใบรับรองแพทย์ออกไว้ไม่เกิน 6 เดือน  จำนวน  1   ชุด



5.8 หลักฐานอื่น ๆ เช่น ใบสำคัญการสมรส การเปลี่ยนชื่อ-สกุล (ถ้ามี)

สำหรับการรับสมัครคัดเลือกในครั้งนี้ ให้ผู้สมัครคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครคัดเลือกรายใดมีคุณสมบัติดังกล่าวไม่ครบถ้วน คณะกรรมการคัดเลือกจะถือว่าเป็นผู้ขาดคุณสมบัติในการสมัครเข้ารับการคัดเลือกและไม่มีสิทธิ์ได้รับการแต่งตั้งให้ดำรงตำแหน่งใด ๆ

6. ค่าธรรมเนียมในการสมัครคัดเลือก

ผู้สมัครคัดเลือกจะต้องเสียค่าธรรมเนียมในการสมัครคัดเลือก คนละ 400.-  บาท (ชำระในวันสมัคร)


7. ประกาศรายชื่อผู้มีสิทธิ์เข้ารับการคัดเลือก

คณะกรรมการคัดเลือกฯ จะประกาศรายชื่อผู้มีสิทธิ์เข้ารับการคัดเลือกในวันที่   4   มีนาคม  2552      ณ  องค์การบริหารส่วนตำบลกะหรอ   อำเภอนบพิตำ   จังหวัดนครศรีธรรมราช และทางเว็บไซด์  www.karhaw.go.th

ทั้งนี้ หากคณะกรรมการคัดเลือกตรวจพบในภายหลังว่าผู้สมัครคัดเลือกผู้ใดมีคุณสมบัติไม่ตรงตามที่กำหนด หรือเป็นผู้ขาดคุณสมบัติ คณะกรรมการจะตัดสิทธิผู้นั้นมิให้เข้ารับการคัดเลือก  หรือพิจารณาไม่ให้ผ่านการคัดเลือก หรือถอนรายชื่อผู้นั้นออกจากบัญชีรายชื่อผู้ได้รับการคัดเลือก และหากพบว่าเป็นการเจตนาหรือจงใจทุจริต จะพิจารณาให้มีการดำเนินการทางวินัยแก่ผู้นั้น

8. กำหนดวัน เวลาคัดเลือกและสถานที่ดำเนินการคัดเลือก
คณะกรรมการคัดเลือกฯ จะประเมินความเหมาะสมกับตำแหน่ง (สัมภาษณ์)  การจัดทำวิสัยทัศน์ เอกสารและข้อมูลต่าง ๆ ของผู้สมัครคัดเลือก ในวันเสาร์ที่  14  มีนาคม  2552  ตั้งแต่เวลา  08.00  น. เป็นต้นไป  ณ   ห้องประชุมสำนักงานส่งเสริมการปกครองท้องถิ่นจังหวัดนครศรีธรรมราช  ศาลากลางจังหวัดนครศรีธรรมราช ชั้น 4  (หลังใหม่)
9. การแต่งกาย
ผู้มีสิทธิ์เข้ารับการคัดเลือกจะต้องแต่งเครื่องแบบสีกากีคอพับ ในวันสัมภาษณ์และให้นำบัตรประจำตัวเจ้าหน้าที่ของรัฐไปแสดงในวันคัดเลือกด้วย

10. หลักเกณฑ์และวิธีการคัดเลือก
ให้ดำเนินการโดยวิธีการสัมภาษณ์ โดยกำหนดรายการดังนี้

10.1 เกณฑ์ในการคัดเลือก

        เกณฑ์ในการคัดเลือกจะพิจารณาว่าผู้มีสิทธิเข้ารับการคัดเลือกแต่ละคนมีความรู้  ความสามารถทักษะ  ประสบการณ์  และผลงานในอดีต  วิสัยทัศน์การปฏิบัติงานในตำแหน่งที่จะเข้ารับการคัดเลือก ประวัติการรับราชการตลอดจนมีพฤติกรรมหรือคุณลักษณะต่าง ๆ  อย่างไร  โดยให้ผู้มีสิทธิเข้ารับการคัดเลือก จัดทำและนำเสนอวิสัยทัศน์ในการเข้าดำรงตำแหน่งที่เข้ารับการคัดเลือก และนำเสนอผลงานในอดีตที่ประสบความสำเร็จอันเกิดจากการบริหารงานของผู้เข้ารับการคัดเลือกมาแล้ว  ซึ่งกำหนดเกณฑ์การให้คะแนน ดังนี้










/10.1.1 สมรรถนะหลัก.........
-4-



10.1.1   สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ 100 คะแนน โดยพิจารณาจาก



1) วิสัยทัศน์และผลงานที่ประสบความสำเร็จในอดีต   จำนวน   40   คะแนน



ความรอบรู้งานในหน้าที่  พิจารณาจากความรู้งานในหน้าที่ของตำแหน่งที่จะแต่งตั้งรวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคม และการเมือง โดยพิจารณาจาก



ก. วิสัยทัศน์ในการปฏิบัติงานในตำแหน่งที่จะขอรับการคัดเลือก  จำนวน   20   คะแนน

   
 วิสัยทัศน์ในการปฏิบัติงานในตำแหน่งที่จะขอรับการคัดเลือก   ผู้เข้ารับการคัดเลือกจะต้องทำเอกสารเพื่อแสดงวิสัยทัศน์ในการปฏิบัติงานในการปฏิบัติงานในตำแหน่งที่ขอรับการคัดเลือก โดยควรจะนำเสนอข้อมูลด้านต่าง ๆ ดังนี้
     * ข้อมูลส่วนตัว



      * แนวคิดในการปฏิบัติงานในตำแหน่งที่ขอรับการคัดเลือก



       * แนวทางพัฒนางานในหน้าที่




       * แนวทางพัฒนาองค์การบริหารส่วนตำบล หากได้รับการคัดเลือก



ข. ผลงานที่ประสบความสำเร็จในอดีต    จำนวน     20    คะแนน


   
 ผู้เข้ารับการคัดเลือกจะต้องจัดทำเอกสารแสดงผลงานที่ประสบความสำเร็จมาแล้วและเกิดผลดีและเป็นประโยชน์ต่อทางราชการ สามารถที่จะนำไปเป็นตัวอย่างแก่ผู้อื่นหรือหน่วยงานส่วนราชการอื่นได้   เช่น  การจัดโครงการใหม่ ๆ   ที่ประชาชนได้รับประโยชน์จำนวนมาก ๆ หรือการคิดค้นแนวทางบริหารงานใหม่ ๆ  และสามารถนำไปปฏิบัติจนประสบผลสำเร็จได้ผลดียิ่ง โดยให้จัดทำเอกสารนำเสนอคณะกรรมการคัดเลือก(อาจจัดทำรวมกับวิสัยทัศน์ก็ได้)



2) ความสามารถในการบริหาร    30    คะแนน    โดยพิจารณาจาก


  
    ก. ความรู้ในการบริหาร    จำนวน    10   คะแนน   เช่น  หลักการบริหารงานสมัยใหม่การบริหารการเปลี่ยนแปลง การบริหารเชิงกลยุทธ์  เทคนิคการบริหารต่าง ๆ


     
   ข. ความสามารถในการบริหารงานอย่างมืออาชีพ  จำนวน   10   คะแนน  พิจารณาจากการตัดสินใจ การคิดเชิงกลยุทธ์ ความเป็นผู้นำ ปฏิภาณไหวพริบ ความสามารถในการแก้ไขปัญหาต่าง ๆ ปัญหาเฉพาะหน้าของผู้เข้ารับการคัดเลือก


    
   ค. ความสามารถในการบริหารงานบุคคล  จำนวน   10   คะแนน พิจารณาจากการยืดหยุ่นและปรับตัว ทักษะในการสื่อสาร การประสานงานกับส่วนอื่น

3) บุคลิกภาพและภาวะผู้นำ   30   คะแนน   โดยพิจารณาจาก


     
   ก. ความประพฤติและค่านิยมสร้างสรรค์ที่จำเป็นสำหรับนักบริหาร  จำนวน    5    คะแนน   พิจารณาจากการมีพฤติกรรมที่เหมาะสมกับตำแหน่งหน้าที่และภารกิจของส่วนราชการ  เช่น มุ่งประโยชน์ของส่วนรวม มีความซื่อสัตย์ ครองตน ครองคน ครองงาน โดยธรรม กล่าวคือ กล้าคิด  กล้าทำ  กล้านำ  กล้าเปลี่ยน  มีความโปร่งใส


    
   ข. ความอุตสาหะ  จำนวน  5  คะแนน  พิจารณาจากความมีมานะ อดทน และเอาใจใส่หน้าที่การงาน กระตือรือร้นในการปฏิบัติงาน อุทิศเวลาให้กับทางราชการ มีความขยันหมั่นเพียร


  
   ค. มนุษย์สัมพันธ์  จำนวน  5  คะแนน  พิจารณาจากความสามารถในการปฏิบัติงานร่วมกับผู้อื่นอย่างมีประสิทธิภาพ ยอมรับฟังความคิดเห็นของผู้อื่น ยอมรับในความสามารถของผู้ร่วมงานทุกระดับ   แก้ไขและลดข้อขัดแย้งอันอาจจะเป็นอุปสรรคต่องานราชการและหรือความ สามารถในการสร้างความสัมพันธ์อันดีกับประชาชนผู้มาติดต่อรวมทั้งเต็มใจในการให้ความช่วยเหลือและบริการผู้มาติดต่อ


     
   ง. ความสามารถในการสื่อความหมาย   จำนวน   5  คะแนน   พิจารณาจากความสามารถในการแสดงความคิดเห็นที่เกี่ยวกับการปฏิบัติงาน การสื่อสารกีบผู้บังคับบัญชา ผู้ใต้บังคับบัญชาและเพื่อนร่วมงาน ความสามารถในการใช้ภาษาอย่างเหมาะสม


                 จ. ความมั่นคงในอารมณ์ จำนวน 5 คะแนน พิจารณาจากความหนักแน่นของสภาวะอารมณ์ 


    
   ฉ. ปฏิภาณไหวพริบ  จำนวน   5  คะแนน พิจารณาจากความสามารถในการตัดสินใจแก้ไขปัญหาเฉพาะหน้าได้อย่างทันท่วงที และมีเหตุผลเป็นที่ยอมรับได้


10.1.2 คุณสมบัติของผู้สมัครคัดเลือก      คะแนนเต็ม   100    คะแนน   ได้แก่



1) การได้รับเงินเดือน

         20    คะแนน



2) วุฒิการศึกษา


         15    คะแนน



3) ระยะเวลาการดำรงตำแหน่ง
         20    คะแนน



4) อายุราชการ


          15    คะแนน



5) การรักษาวินัย (ย้อนหลัง  5  ปี)           15    คะแนน



6) ความดีความชอบ (ย้อนหลัง 5 ปี)        15    คะแนน




11. เกณฑ์การตัดสิน  
ผู้ที่ได้รับการคัดเลือกเพื่อเลื่อนและแต่งตั้งให้ดำรงตำแหน่งที่สูงขึ้น จะต้องได้คะแนนสัมภาษณ์ และคะแนนคุณสมบัติรวมกันไม่ต่ำกว่าร้อยละ 60

12. การประกาศผลการคัดเลือก
คณะกรรมการคัดเลือกฯ จะประกาศผลการคัดเลือกภายในวันที่  16  มีนาคม  2552   ณ   องค์การบริหารส่วนตำบลกะหรอ  อำเภอนบพิตำ จังหวัดนครศรีธรรมราช และทางเว็บไซด์  www.karhaw.go.th

13. การขึ้นบัญชีผู้ผ่านการคัดเลือก
บัญชีรายชื่อผู้ผ่านการคัดเลือกตามประกาศนี้ให้ใช้ได้ไม่เกิน 60 วัน นับแต่ประกาศผลการคัดเลือกเป็นต้นไป และให้ใช้สำหรับการแต่งตั้งให้ผู้บริหารขององค์การบริหารส่วนตำบลกะหรอ อำเภอนบพิตำ จังหวัดนครศรีธรรมราช เท่านั้น  
การขึ้นบัญชีผู้ผ่านการคัดเลือกจะจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และหากคะแนนรวมของแต่ละบุคคลเท่ากัน ให้จัดลำดับผู้ที่คะแนนรวมเท่ากันดังนี้
13.1 ถ้าคะแนนรวมเท่ากัน ให้พิจารณาจากคะแนนสัมภาษณ์ก่อน
13.2 ถ้าคะแนนสัมภาษณ์เท่ากัน ให้พิจารณาจากผู้ที่ได้รับการแต่งตั้งให้ดำรงตำแหน่งและระดับปัจจุบันก่อน
13.3 ถ้าได้รับการแต่งตั้งให้ดำรงตำแหน่งและระดับปัจจุบันพร้อมกันให้พิจารณาเงินเดือนมากกว่า
13.4 ถ้าเงินเดือนเท่ากันให้พิจารณาอายุราชการ
13.5 ถ้าอายุราชการเท่ากันให้พิจารณาจากเครื่องราชอิสริยาภรณ์ชั้นสูงกว่า
13.6 ถ้าเครื่องราชอิสริยาภรณ์ในชั้นเดียวกัน ให้พิจารณาจากผู้ที่ได้รับก่อน
13.7 ถ้าได้รับเครื่องราชอิสริยาภรณ์ในชั้นเดียวกันพร้อมกัน ให้พิจารณาผู้ที่มีอายุมากกว่า
14. การบรรจุและแต่งตั้งผู้ได้รับการคัดเลือก
14.1 เมื่อประกาศผลการคัดเลือกแล้ว คณะกรรมการฯ จะรายงานผลการคัดเลือกให้คณะกรรมการพนักงานส่วนตำบลจังหวัดนครศรีธรรมราช(ก.อบต.จังหวัดนครศรีธรรมราช) พิจารณาเห็นชอบให้บรรจุและแต่งตั้ง โดยผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป
14.2 ในกรณีมีผู้ผ่านการคัดเลือกมากกว่าจำนวนตำแหน่งว่าง และภายหลังมีตำแหน่งว่างเพิ่มอีก อาจพิจารณาให้ผู้ได้รับการคัดเลือกในลำดับถัดไปของตำแหน่งตามประกาศผลการคัดเลือกนั้นให้ดำรงตำแหน่งได้ ภายใน 60 วัน หรืออาจดำเนินการคัดเลือกใหม่ได้


     ประกาศ  ณ  วันที่    13    เดือนมกราคม  พ.ศ. 2552

                      (นายสมศักดิ์     ราโชกาญจน์)
                              ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช
                                ประธานกรรมการคัดเลือกพนักงานส่วนตำบล
                                เพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร
                       องค์การบริหารส่วนตำบลกะหรอ
ผนวก ข
เอกสารวิสัยทัศน์และผลงาน
ประกอบการพิจารณาคัดเลือกพนักงานส่วนตำบลให้ดำรงตำแหน่งที่สูงขึ้น
สำหรับตำแหน่งผู้บริหาร

	ตอนที่ 3 การรับรองผลงาน

	1. คำรับรองของผู้ขอรับการประเมิน
ขอรับรองว่าผลงานดังกล่าวข้างต้นเป็นความจริงทุกประการ

2. คำรับรองของผู้ร่วมดำเนินการ กรณีเป็นผลงานร่วมกันหลายคน
ขอรับรองว่าผลงานดังกล่าวเป็นผลปฏิบัติงานร่วมกันจริงทุกประการ
                                                                           (ลงชื่อ)......................................................ผู้ร่วมดำเนินการ
                                                                                       (....................................................)
                                                                           ตำแหน่ง...................................................
                                                                           วันที่.........................................................
3. คำรับรองของผู้บังคับบัญชา
ได้ตรวจสอบผลงานที่เสนอให้ประเมินแล้ว เห็นว่าถูกต้องตรงความเป็นจริงทุกประการ

                                                                           (ลงชื่อ)......................................................ผู้บังคับบัญชา
                                                                                       (....................................................)
                                                                           ตำแหน่ง...................................................
                                                                           วันที่.........................................................



